
104 DR 30.11.2005 

 

CIAST dan juga JMTI,  yakni  Japan-Malaysian Technology Institute ini.  Dan saya juga 
mencadangkan kalau boleh satu ILP diwujudkan di Terengganu ataupun di kawasan 
Timbalan Menteri kita sendiri di Marang ini.  Sebab kawasan di Pantai Timur itu agak 
terasanya kurang sedikit dari segi kehadiran institusi-institusi serupa ini.   

Akhir sekali saya ingin tarik perhatian ialah sejauh manakah kementerian ini 
memiliki satu standard tinggi kualiti pekerja Malaysia.  Sebab ini adalah merupakan 
satu rangka ataupun standard yang perlu ada pada kita untuk kita bersaing dan berada 
nombor satu di dunia ini.  Apa yang ada ialah yang disebut sebagai NOSS ataupun 
National Occupational Skill Standards sahaja, saya rasa tidak cukup untuk kita berada 
nombor satu.  Kita perlu kepada standard tinggi kualiti pekerja Malaysia ini.  Dan saya 
juga berharap supaya kementerian ini berbuat sesuatu juga untuk memastikan 
kurikulum latihan yang ada di institusi-institusi yang sedia ada itu diperbaiki supaya kita 
boleh berdepan dengan cabaran-cabarannya.   

Isu yang timbul sekarang ini ialah kita telah membina MSC, kita juga telah 
mengadakan gagasan bioteknologi tetapi tenaga kerjanya manpowernya itu tidak ada.  
Ini menunjukkan kegagalan kita menyediakan projection seperti mana yang wakil 
sebelum ini bercakap – Puchong, yang ini kita gagal menyediakan satu perancangan 
unjuran tenaga yang diperlukan.  Sekian terima kasih. 

Tuan Pengerusi [Datuk Lim Si Cheng]:  Baiklah empat minit.  Baik Tanjong.  
Orang tiga minit boleh,  Tanjong tiga minit pun boleh. 

 

7.27 ptg. 

 Tuan Chow Kon Yeow [Tanjong]:  Terima kasih Tuan Pengerusi Butiran 
01000 - Pengurusan Kementerian.  Tadi kita memperdengarkan beberapa aduan 
berhubung dengan PERKESO dan kita mendapati bahawa para pekerja amat 
memerlukan perlindungan PERKESO dan mengharapkan lebih banyak faedah 
daripada PERKESO.  Tetapi kita nampak ada kekurangannya dan kita juga nampak 
PERKESO bercadang untuk membelanjakan RM142 juta dalam mengambil alih tanah 
untuk membina lima ibu pejabat negeri di Kuala Lumpur, Kota Bharu, Petaling Jaya, 
Johor Bahru dan Pulau Pinang.   

Saya ingin tahu sama ada bangunan-bangunan ini,  pada masa siapnya 
bangunan-bangunan ini akan dapat membantu PERKESO mendapat hasil daripada 
sewaan bangunan-bangunan ini selain daripada ruang yang digunakan oleh PERKESO 
sendiri.  Sebab pencarum amat memerlukan faedah khususnya dalam kadar bayaran 
rawatan perkhidmatan mesin hemodialisis yang dibayar oleh PERKESO kepada NGO-
NGO yang menawarkan kemudahan itu kepada pencarum PERKESO.  Jadi saya ingin 
tahu, apakah PERKESO bercadang untuk naikkan kadar bayaran ini ataupun sama ada 
PERKESO ada rancangan untuk mengoperasikan pusat-pusat khidmat mesin 
hemodialisis untuk membawa faedah kepada pencarum-pencarum.  Kita juga 
mendapati bahawa beribu-ribu pekerja telah hilang untuk mendapat faedah PERKESO 
sebab wujudnya masalah under diagnosis oleh jemaah doktor PERKESO berhubung 
dengan penyakit pekerjaan, di mana dalam senarai PERKESO ada 48 penyakit ini.  
Tetapi oleh sebab under diagnosis oleh jemaah doktor, beribu-ribu pekerja tidak  
mendapat perubatan (medical), pampasan dan juga faedah kurang upaya.   

 Jadi saya berharap PERKESO dapat mengkaji semula perkara yang amat 
penting ini.  Saya juga mendapat tahu bahawa hampir kira-kira 40,000 majikan dikesan 
melesapkan jutaan ringgit dengan tidak membuat caruman untuk pekerja yang layak 
menerima perlindungan insurans di bawah PERKESO.  Saya ingin tahu dari Yang 
Berhormat Timbalan Menteri, setakat ini berapakah majikan sudah pun didakwa 
ataupun dibawa ke mahkamah oleh PERKESO supaya ini akan memberi amaran 
kepada majikan-majikan ataupun bakal majikan supaya lebih bertanggungjawab untuk 
membuat caruman bagi pihak pekerja-pekerja yang amat memerlukan.   

 Saya juga ingin tahu dari kementerian, apakah tindakan yang diambil untuk 
memastikan tuntutan-tuntutan insurans PERKESO ini yang nampaknya ada unsur-
unsur fraudulence yang merupakan 10% hingga 15% dari segala tuntutan ini 
mengandungi unsur-unsur fraudulence.  Apakah tindakan yang akan diambil oleh 
PERKESO untuk mengatasi masalah ini dan berkenaan dengan Jabatan Keselamatan 
dan Kesihatan Pekerjaan, saya ingin tahu dari kementerian, bilakah kod amalan kualiti 
udara dalaman akan diwartakan sebagai satu peraturan wajib sebab...  



CIAST dan juga JMTI, yakni Japan-Malaysian Technology Institute ini. Dan saya juga mencadangkan kalau boleh satu ILP diwujudkan di Terengganu ataupun di kawasan Timbalan Menteri kita sendiri di Marang ini. Sebab kawasan di Pantai Timur itu agak terasanya kurang sedikit dari segi kehadiran institusi-institusi serupa ini. Akhir sekali saya ingin tarik perhatian ialah sejauh manakah kementerian ini memiliki satu standard tinggi kualiti pekerja Malaysia. Sebab ini adalah merupakan satu rangka ataupun standard yang perlu ada pada kita untuk kita bersaing dan berada nombor satu di dunia ini. Apa yang ada ialah yang disebut sebagai NOSS ataupun National Occupational Skill Standards sahaja, saya rasa tidak cukup untuk kita berada nombor satu. Kita perlu kepada standard tinggi kualiti pekerja Malaysia ini. Dan saya juga berharap supaya kementerian ini berbuat sesuatu juga untuk memastikan kurikulum latihan yang ada di institusi-institusi yang sedia ada itu diperbaiki supaya kita boleh berdepan dengan cabaran-cabarannya. Isu yang timbul sekarang ini ialah kita telah membina MSC, kita juga telah mengadakan gagasan bioteknologi tetapi tenaga kerjanya manpowernya itu tidak ada. Ini menunjukkan kegagalan kita menyediakan projection seperti mana yang wakil sebelum ini bercakap- Puchong, yang ini kita gagal menyediakan satu perancangan unjuran tenaga yang diperlukan. Sekian terima kasih. Tuan Pengerusi [Datuk Lim Si Cheng]: Baiklah empat minit. Baik Tanjong. Orang tiga minit boleh, Tanjong tiga minit pun boleh. 7.27 ptg. Tuan Chow Kon Yeow [Tanjong]: Terima kasih Tuan Pengerusi Butiran 01000- Pengurusan Kementerian. Tadi kita memperdengarkan beberapa aduan berhubung dengan PERKESO dan kita mendapati bahawa para pekerja amat memerlukan perlindungan PERKESO dan mengharapkan lebih banyak faedah daripada PERKESO. Tetapi kita nampak ada kekurangannya dan kita juga nampak PERKESO bercadang untuk membelanjakan RM142 juta dalam mengambil alih tanah untuk membina lima ibu pejabat negeri di Kuala Lumpur, Kota Bharu, Petaling Jaya, Johor Bahru dan Pulau Pinang. Saya ingin tahu sama ada bangunan-bangunan ini, pada masa siapnya bangunan-bangunan ini akan dapat membantu PERKESO mendapat hasil daripada sewaan bangunan-bangunan ini selain daripada ruang yang digunakan oleh PERKESO sendiri. Sebab pencarum amat memerlukan faedah khususnya dalam kadar bayaran rawatan perkhidmatan mesin hemodialisis yang dibayar oleh PERKESO kepada NGO- NGO yang menawarkan kemudahan itu kepada pencarum PERKESO. Jadi saya ingin tahu, apakah PERKESO bercadang untuk naikkan kadar bayaran ini ataupun sama ada PERKESO ada rancangan untuk mengoperasikan pusat-pusat khidmat mesin hemodialisis untuk membawa faedah kepada pencarum-pencarum. Kita juga mendapati bahawa beribu-ribu pekerja telah hilang untuk mendapat faedah PERKESO sebab wujudnya masalah under diagnosis oleh jemaah doktor PERKESO berhubung dengan penyakit pekerjaan, di mana dalam senarai PERKESO ada 48 penyakit ini. Tetapi oleh sebab under diagnosis oleh jemaah doktor, beribu-ribu pekerja tidak mendapat perubatan (medical), pampasan dan juga faedah kurang upaya. Jadi saya berharap PERKESO dapat mengkaji semula perkara yang amat penting ini. Saya juga mendapat tahu bahawa hampir kira-kira 40,000 majikan dikesan melesapkan jutaan ringgit dengan tidak membuat caruman untuk pekerja yang layak menerima perlindungan insurans di bawah PERKESO. Saya ingin tahu dari Yang Berhormat Timbalan Menteri, setakat ini berapakah majikan sudah pun didakwa ataupun dibawa ke mahkamah oleh PERKESO supaya ini akan memberi amaran kepada majikan-majikan ataupun bakal majikan supaya lebih bertanggungjawab untuk membuat caruman bagi pihak pekerja-pekerja yang amat memerlukan. Saya juga ingin tahu dari kementerian, apakah tindakan yang diambil untuk memastikan tuntutan-tuntutan insurans PERKESO ini yang nampaknya ada unsur- unsur fraudulence yang merupakan 10% hingga 15% dari segala tuntutan ini mengandungi unsur-unsur fraudulence. Apakah tindakan yang akan diambil oleh PERKESO untuk mengatasi masalah ini dan berkenaan dengan Jabatan Keselamatan dan Kesihatan Pekerjaan, saya ingin tahu dari kementerian, bilakah kod amalan kualiti udara dalaman akan diwartakan sebagai satu peraturan wajib sebab...